Vi var to par på en langhelg i Roma. Vi likte leiligheten meget godt. Fantastisk beliggenhet ved Villa Borghese! Kaffebar like under leiligheten, supermarked i Via del Pozzetto, kort avstand til Spansketrappen og metro. I leiligheten var alt rent, nok lintøy og håndklær. Vi likte den romslige stuen og moderne bad. Leiligheten har fult funksjonelt selv noe minimalistisk kjøkken.

Natalia som møtt oss og overleverte to sett med nøkler var fleksibel (da vi måtte endre på tidspunktet for oppmøte underveis), presis og hyggelig. Hun snakket engelsk. Vi fikk omvisning i leiligheten og alt av nødvendig informasjon. På avreisedagen fikk vi anledning til å oppbevare bagasjen i leiligheten etter check-out. Natalia hjalp oss med å bestille drosje til flyplassen.

For å ligge så sentralt i Roma var denne leiligheten relativt sett stille, men man må regne med noe trafikk- og gatestøy.

Totalt sett var det en kjempepositiv opplevelse å bo i Filippo Bettozzi sin leilighet i Via Francesco Crispi 99. Anbefales!